Diari Oficial de la Generalitat Valenciana


Sumari del DOGV 9523, del 31-01-2023 (2023/896)

DECRET 6/2023, de 27 de gener, del Consell sobre places de difícil cobertura i regulació dels acords d'aliances estratègiques i de l'ús compartit de recursos per a l'atenció i millora de situacions de necessitat assistencial en l'àmbit del Sistema Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/01/27/6**

### Versions

 24/02/2024 - Actualitat  Text inicial: 01/02/2023 - 23/02/2024 

### Dades del document

Número de DOGV
:   9523

Data del DOGV
:   31-01-2023

Secció del DOGV
:   I. DISPOSICIONS GENERALS

Número del document
:   2023/896


Data del document
:   27-01-2023

Organisme emissor
:   Conselleria de Sanitat Universal i Salut Pública

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 24.02.2024 -**

**Decret 6/2023, de 27 de gener, del Consell sobre places de difícil cobertura i regulació dels acords d'aliances estratègiques i de l'ús compartit de recursos per a l'atenció i millora de situacions de necessitat assistencial en l'àmbit del Sistema Valencià de Salut******[1]****

 

[**(DOGV núm. 9523 de 31.01.2023)**](https://dogv.gva.es/datos/2023/01/31/pdf/2023_896.pdf)

 

 

**Article 3. Definició de places de difícil cobertura**

Davant una situació de necessitat assistencial es podrà considerar plaça de difícil cobertura aquella en la qual concórrega alguna de les circumstàncies següents:

1. Aquelles que, havent esgotat tots els procediments de selecció i provisió previstos en la normativa aplicable, romanguen vacants sense cobertura durant almenys 3 mesos continuats en els últims 12 mesos.

2. Les d’aquelles categories professionals d’un departament de salut, en el qual el nombre de sol·licituds d’inscripció en la borsa de treball del propi departament siga insuficient per a la cobertura de la prestació de l’assistència sanitària.

3. Aquelles que la direcció general amb competències en la planificació de l’assistència sanitària així determine, prenent en consideració qualsevol altra circumstància que dificulte la seua cobertura, tenint en compte la necessitat de la seua prestació assistencial.

 

**Article 4. Procediment de declaració d****’una pla****ça com de difícil cobertura**

1. El procediment per a la determinació d’una plaça com de difícil cobertura s’iniciarà a proposta, degudament justificada, del Departament de Salut o institució sanitària corresponent.

Serà declarada mitjançant resolució de la direcció general amb competències en matèria de planificació i ordenació dels Recursos Humans, previ informe de la direcció general amb competències en matèria d’Assistència Sanitària, del qual es donarà trasllat a la comissió de seguiment prevista en la disposició addicional única del present decret. La resolució serà publicada en la pàgina web de la conselleria competent en matèria de sanitat. La declaració abastarà a totes les places de la mateixa categoria o especialitat en el mateix centre de treball, llevat que la necessitat de cobertura es referisca a l’acompliment d’una plaça concreta amb funcions específiques i singularitzades.

Aquesta declaració serà actualitzada de manera periòdica, com a mínim cada any, per a adaptar-se a les necessitats de cada moment, i serà anotada en el registre de plantilles als efectes oportuns.

2. La provisió de les places declarades de difícil cobertura s’efectuarà d’acord amb les previsions contingudes en el Decret 192/2017, d’1 de desembre, del Consell, pel qual s’aprova el Reglament de selecció i provisió de personal estatutari al servei d’institucions sanitàries públiques del Sistema Valencià de Salut i altra normativa general d’aplicació.

 

 

Alacant, 27 de gener de 2023

 

El president de la Generalitat,  
 XIMO PUIG I FERRER

 

El conseller de Sanitat Universal i Salut Pública,  
 MIGUEL MÍNGUEZ PÉREZ 

 

 

 

---

****[1]****Es deroga este Decret per la disposició derogatòria del [**Decret llei 2/2024, de 21 de febrer, del Consell**](https://dogv.gva.es/va/eli/es-vc/dl/2024/02/21/2/), de mesures extraordinàries dirigides a garantir l'assistència sanitària integral i en condicions d'equitat en el Sistema Valencià de Salut (DOGV núm. 9795 de 23.02.2024), mantenint-se en vigor els articles 3 i 4 en virtut de la seua disposició addicional segona. A les places declarades de difícil cobertura pel procediment previst en els mencionats preceptes els resultaran d'aplicació les mesures incentivadores contingudes en el citat Decret llei.


Còpia Permalink ELI